Narendra Modi

Narendra Damodardas Modi, i dagligtale Narendra Modi (født 1950) er en indisk politiker tilhørende Bharatiya Janata Party (BJP). Han har vært statsminister i India siden 26. mai 2014. Tidligere var han førsteminister i delstaten Gujarat.

Ved parlamentsvalget i 2024 var det ventet at Modi ville vinne klart. Istedet mistet hans parti BJP 63 seter og ble avhengig av allianser for å få flertall. I Uttar Pradesh falt BJP fra 62 (av 80 mandater) til 33.

 Bakgrunn og virke 
Modi er utdannet i statsvitenskap. I studietiden var Modi leder av Akhil Bharatiya Vidyarthi Parishad (All-India Students Council), et studentforbund tilhørende Rashtriya Swayamsevak Sangh. I 1970-årene engasjerte han seg i Navnirman Andolan, en protestbevegelse mot korrupsjonen i indisk politikk, og senere i Lok Sangharsh Samiti, en organisasjon som bekjempet statsminister i sentralregjeringen, Indira Gandhi, som hadde erklært unntakstilstand i India.

I 1988 ble Modi generalsekretær for BJP i Gujarat. Fra 1998 til 2001 var han generalsekretær for BJP i hele India. Den 7. oktober 2001 ble han så førsteminister i sin hjemstat.

Han overtok som Indias statsminister 26. mai 2014.«Narendra Modi sworn in as Indian prime minister», BBC News, 26. mai 2014. Modi har drevet en politikk med vekt på utvikling av infrastruktur, velferdstiltak for det fattigste og hindunasjonalisme med brodd mot muslimer.

 Fotnoter 

 Referanser 

 Eksterne lenker 



  CNN-intervju  (video)

Kategori:Indiske politikere
Kategori:Personer fra Mehsana District i Gujarat